**EELNÕU 2023/173**

 **KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon | X |
| revisjonikomisjon |  |
| sotsiaalkomisjon |  |
| seeniorite nõukoda |  |
| noortevolikogu |  |

**VILJANDI LINNAVOLIKOGU**

**OTSUS**

27. aprill 2023 nr

Malmi tn 10 korteriomandi nr 13 enampakkumise

korras võõrandamine

Viljandi linna omandis on eluruum Malmi tn 10-13, Viljandi linn. Viljandi Linnavolikogu 30.05.2012 määrusega nr 118 kinnitatud „Viljandi linnavara valitsemise kord“ § 20 lõike 1 punkti 1a, § 21 lõike 1 punkti 2 ja 3 alusel Viljandi Linnavolikogu

**o t s u s t a b:**

1. Võõrandada enampakkumise korras Viljandi linnale kuuluv korteriomand asukohaga Malmi 10, korter nr 13 (Tartu Maakohtu Kinnistusosakonna avatud korteriomandi kinnistusraamatu registriosa nr 3497239, katastritunnus 89720:001:0017, pindala 1821,0 m², elamumaa 100%), mis koosneb 176/6546 mõttelisest osast kinnistust ja reaalosana eluruumist nr 13 üldpinnaga 17,60 m².

2. Korteriomandi enampakkumisel võõrandamise alghinnaks on 18 000 eurot.

3. Linnavalitsusel viia läbi eluruumi võõrandamise enampakkumisega seotud toimingud ning kinnitada tulemused.

4. Enampakkumise nurjumise korral võõrandada korteriomand Malmi 10-13 muul viisil, kasutades vajadusel kinnisvarabüroo kaudu pakkumise võimalust. Korteriomandi võõrandamise tasu suuruse määramiseks tuleb sel juhul tellida uus ekspertarvamus või hindamisakt ning võõrandamise hind ei tohi olla Arco Vara Kinnisvarabüroo OÜ ekspertarvamuses näidatud turuväärtusest odavam.

5. Volitada linnapead või tema asendajat edasivolitamise õigusega sõlmima käesoleva otsuse punktis 1 nimetatud korteriomandi müügilepingut. Selleks volitatakse teda esitama ja vastu võtma kõiki vajalikke avaldusi ja dokumente, Viljandi linna nimel lepingule alla kirjutama ja teostama kõik, mis on seotud nimetatud ülesande täitmisega.

6. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Andres Mägi, Merli Kesa

**Esitatud:** 10.04.2023

**Esitaja:** Viljandi Linnavalitsus **Ettekandja:** Kalvi Märtin

**Lk arv:** 3

**Hääletamine:** nõudmisel

Seletuskiri

**Malmi 10 korteromandi nr 13 võõrandamine**

Viljandi Linnavolikogu 30.05.2012 määrusega nr 118 kinnitatud „Viljandi linnavara valitsemise kord“ § 20 lõike 1 punkti 1a alusel otsustab linnavara võõrandamise volikogu, kui võõrandamise objektiks on kinnisvara, § 21 lõike 1 punkti 2 ja 3 alusel võõrandatakse linnavara enampakkumise korras või muul viisil.

Viljandi linna omandis on 17,60 m² suurune korteriomand asukohaga Malmi 10-13, Viljandi linn.

Eelnõu eesmärk on korrastada Viljandi linnale kuuluvat kinnisvarafondi. Laiemas mõttes on eesmärgiks efektiivsemaks muuta linnavara haldust, keskendudes säilitatava kinnisvara kvaliteedi tõstmisele, samal ajal loobudes mittevajalikust kinnisvarast, mille omamine ei ole linnale kohustuslike funktsioonide täitmiseks vajalik.

Malmi 10-13 puhul on tegemist 1. korrusel asuva 1-toalise korteriga, mis on rahuldavas seisukorras.

Nimetatud eluruum on linnale mittevajalik. Arco Vara Kinnisvarabüroo OÜ ekspertarvamuse kohaselt on eluruumi müügiväärtus 18 000 eurot. Eelnevast lähtuvalt on haldusamet seisukohal, et antud eluruum on otstarbekas võõrandada enampakkumise korras või muul viisil.

(allkirjastatud digitaalselt)

Andres Mägi

haldusameti juhataja